1. какво е калибриране?
според закона за измерванията, дв. бр. 46, 2002 г. калибрирането е: съвкупност от действия, които при определени условия установяват зависимостта между стойностите на величината, показани от измервателен уред или измервателна система или стойностите представени от мярка или сравнителен материал, и съответните стойности реализирани от еталони. тоест, при калибрирането ние установяваме отклонението на резултатите от измерванията на вашето средство за измерване спрямо действителната стойност, възпроизведена от нашия еталон, при определени условия. калибрирането не трябва да се бърка с проверката. калибрирането попада в областта на доброволната метрология, докато проверката е в областта на законовата метрология и при нея се изследва дали средството за измерване съответства на задължителни (законови) изисквания, тоест дали грешката на уреда е по-малка или по-голяма от максимално допустимата.